BEC พุ่งเฉียด 4% โบรกฯ แนะ “ซื้อเก็งกำไร” ลุ้นวิ่งเป้า 15 บ. จับตาครึ่งปีหลังโตแกร่ง
BEC พุ่งเฉียด 4% ราคาแตะ 13.90 บ. ด้วยมูลค่าซื้อขาย 494.29 ลบ. โบรกฯ แนะ “ซื้อเก็งกำไร” ลุ้นวิ่งเป้า 15 บ. จับตาครึ่งปีหลังโตเด่น รับรายได้ลิขสิทธิ์-ดิจิทัลเพิ่ม
BEC พุ่งเฉียด 4% ราคาแตะ 13.90 บ. ด้วยมูลค่าซื้อขาย 494.29 ลบ. โบรกฯ แนะ “ซื้อเก็งกำไร” ลุ้นวิ่งเป้า 15 บ. จับตาครึ่งปีหลังโตเด่น
28 ก.ย. 2564

ผู้สื่อข่าวรายงานว่า ราคาหุ้น บริษัท บีอีซี เวิลด์ จำกัด (มหาชน) หรือ BEC ล่าสุด ณ เวลา 16.03 น. อยู่ที่ 13.90 บาท บวก 0.50 บาท หรือ 3.73% สูงสุดที่ 14.40 บาท ต่ำสุดที่ 13.40 บาท ด้วยมูลค่าซื้อขาย 494.29 ล้านบาท
หุ้น
ทั้งนี้ บล.กสิกรไทย ระบุในบทวิเคราะห์ (28 ก.ย.2564) ว่า BEC ภาพระดับวันราคาได้อ่อนแรงลงมาทำจุดต่ำที่ยกสูงขึ้นบริเวณ 12.1 ก่อนยกตัววกกลับข้ามผ่านแนวเส้นกด พร้อมด้วย vol ที่เพิ่มสูงขึ้น ด้านสัญญาณของ MACD แกว่งตัวขึ้นเหนือ Signal line ในแดนบวก สร้างโอกาสที่ราคาจะสามารถยกตัวขึ้นต่อ แนะซื้อเก็งกําไร โดยมีเป้าหมายการทำกําไรที่บริเวณ 15 และ 15.5 ขณะที่ใช้การถอยตัวหลุด 13.6 เป็น stop loss
ส่วนบล.ฟิลลิป (ประเทศไทย) ระบุในบทวิเคราะห์ว่า บริษัทฯได้ประโยชน์จากการเปิดเมืองเช่นกัน ด้วยกิจกรรมทางเศรษฐกิจที่กลับมาหลังผ่อนคลายมาตรการ คาดเห็นเม็ดเงินโฆษณากลับมาฟื้นตัวอีกครั้ง สำหรับครึ่งปีหลัง 2564 คาดว่ากำไรจะดีกว่าครึ่งปีหลัง 2563 จากการปรับโครงสร้างทำให้ SG&amp;A ลดลงอย่างมีนัยซึ่งช่วยหนุนในครึ่งปีหลังโดยเฉพาะในไตรมาส 4/2564 อีกทั้งจะมีการออกคู่ขนานละครและขายลิขสิทธิ์ให้ OTT ในต่างประเทศ ทั้งนี้จะหนุนรายได้ลิขสิทธิ์และดิจิทัลซึ่งมีกำไรสูง ยังคงแนะนำ “ซื้อ” ประเมินราคาเป้าหมาย 15 บาท